钦定古今图书集成/明伦汇编/皇极典/第161卷 > 丘光庭兼明书 > 《五帝》
## 钦定古今图书集成/明伦汇编/皇极典/第161卷 > 丘光庭兼明书 > 《五帝》

郑康成以黄帝、少昊、颛顼、帝喾、唐尧、虞舜为五帝。六
人而云五帝者，以其俱合五帝座星也。司马迁以黄
帝、颛顼、帝喾、唐尧、虞舜为五帝，孔安国以少昊、颛顼、
高辛、唐、虞为五帝。明曰：“康成以女娲为皇，轩辕为帝。
按轩辕之德不劣女娲，何故不为称皇，而沦之入帝，
仍为六人哉？”考其名迹，未为允当者也。司马迁近遗
少昊，而远收黄帝，其为疏略，一至于斯。安国精详，可
为定论。